SARL-NUUS SONDAG 18 MAART 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today” en volg die skakels soos aangedui. Vir oudio via Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat bekend gemaak word dat die sleutel van Jeff Mossman, 
ZR6JPO, op 24 Februarie 2012 stil geraak het. Jeff het 'n hartaanval gehad 
terwyl hy van Durban af na sy tuiste in Johannesburg gery het. 


Ons innige meegevoel aan sy familie en vriende. 
(POUSE) 

In die nuus vandag; 

GEBOORTEPLEK VAN RADIO WORD `n STAD 
LUISTER WEER NA DIE INTEGNET 


BUITE-MELKWEGSTELSELSE MYLPAAL VIR SUID-AFRIKA SE KAT-T7 
TELESKOOP 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


GEBOORTEPLEK VAN RADIO WORD 'n STAD 


Chelmsford, wat beskou word as die geboorteplek van radio en vir jare die 
tuiste van die Marconimaatskappy, is een van die drie nuwe stede wat geskep 
is as baken van die Koningin se diamantjubileum. Hierdie jaar is dit ook die 
100ste herdenking van die ontstaan van die oprigting van 'n eerste fabriek deur 
Marconi in Newstraat, Chelmsford, alleenlik vir die vervaardiging van radios. 
In Newstraat is `n blou gedenkplaat aangebring om aan die geskiedkundige 
gebeurtenis te herinner. 


LUISTER WEER NA DIE INTEGNET 


Indien u verlede week se Integnet aangaande antennas misgeloop het, kan u 
weer daarna luister. U kan beide die oudio- en die Powerpointaanbiedings 
van www.sarl.org.za aflaai, klik op Amateur Radio TODAY in die linkerhandse 
spyskaart. 


Vincent Harrison, ZS6BTY, het gepraat oor HF-antennas vir DX-werking in- 
sluitende dipole, vertikales en klein rigstralers. Hy het ook gefokus op die effek 
van hoogte bogrond, uitstralingspatrone en hoeke en geraak aan antennas vir 
80 m en 160 m. 


BUITE-MELKWEGSTELSELSE MYLPAAL VIR SUID-AFRIKA SE KAT-T7 
TELESKOOP 


Suid-Afrika se KAT-7-teleskoop, `n seweskottelopstelling is `n voorloper vir die 
veel groter MeerK AT-teleskoop in die Karoo en die vierkantkilometeropstelling, 
het `n ander belangrike mylpaal bereik deur die waarneming van die radiouit- 
straling van die neutrale waterstofgas (HD) in `n nabygeleë sterrestelsel. Water- 
stofgas straal radiogolwe in 'n spektrale lyn op `n baie spesifieke frekwensie van 
1 420 MH uit. 


Die sterrekundiges het die teleskoop gerig op 'n sterrestelsel genoem NGGC 3 
109 - `n klein spiraal-sterrestelsel sowat 4,3 miljoen ligjare van die Aarde, geleë 
in die konstellasie Hydra. Die waarneming het hulle toegelaat om die MI-radio- 
vrystelling van hierdie sterrestelsel te sien, asook hoe hierdie sterrestelsel beweeg. 
Wanneer die gas na ons op pad is, is die frekwensie van die spektrale lyn Doppler- 
opwaarts geskuif, waar die gas wegbeweeg, is die frekwensie afwaarts verskuif. 
Op hierdie manier kan sterrekundiges die pad wat die gas in die melkwegstelsel 
beweeg karteer. 


“Hierdie opwindende resultate wat deur die KAT-7 behaal is, het ons vertroue 
gegee dat ons weet hoe om `ʼn baanbreker-radioteleskoop in Afrika te bou en 
'n paar van die fundamentele vrae in radio-astronomie te beantwoord,” sê Dr 
Bernie Fanaroff, direkteur van SKA Suid-Afrika. “Ons span in die SKA Suid- 
Afrika Projek en universiteite het weer gewys dat hulle die nuutste tegnologie 
kan lewer en `n uitstekende wetenskap op 'n baie stywe skedule kan doen.” 


BOEIE OP 10 METER 


Die bron van geheimsinnige swak seine op 29,684 MHz teen 81,9 Baud en 130 Hz 
skuif is vasgestel. Volgens die Februarie ITARU Streek Een nuusbrief, ontstaan 
die seine in die Spaanse kusgebied en was oor die hele Europa hoorbaar, maar 
slegs tydens bandopeninge en slegs met direksionele antennas. 


Dit blyk dat die bron van die uitsendings Datawell-boeie is. Hierdie boeie, wat 
in Nederland vervaardig is, word gebruik vir die meet van watertemperature en 
golfhoogtes. Hulle is ontwerp om 75 milliwatt uit te stuur op frekwensies tussen 
27 en 40 MHz. 


Dick Van Empelen, PA2GRU, van Heemstede in Nederland het sedertdien die 
Datawell-maatskappy besoek en hulle meegedeel dat die boei-uitsendings op die 
amateurdiens in die 10 meter band onwettig is. Die bedryfshoof het onderneem 
om alle Datawellkantore oor die situasie in te lig. Hier is `n uitdaging vir am- 
ateurs in Afrika en Suid-Afrika om vir `n paar baie swak seine op die uitkyk 
te wees. Die frekwensie is 29,684 MHz. Maak `n opname en stuur dit aan 
artoday(@sarl.org.za. 


SARL-KANTOOR gesluit 


Onthou, die SARL se kantoor sal gedurende Maart gesluit wees. Mariska Faasen 
is met vakansie op besoek aan familie oorsee. 'Tussen Henry Chamberlain en 
Francois Botha sal hulle aan e-pos en telefoonboodskappe aandag skenk. Stuur 
asb e-pos aan die gewone adres nl admin@sarl.org.za. 


ONDERHOUD AAN SARLNEWS- EN SARLNUUS-POSLYSTE 


Hierdie nuusitem is ontvang van Peter Hers, ZSGPHD, wat baie onderhoud aan 
die SARL se webwerf gedoen het. 


Die SARL se webwerf het `n fasiliteit waar enigeen kan inteken om `n kopie van 
SARLNews of SARLnuus te ontvang. Daar is grootskaalse huisskoonmaak aan 
die e-poslys gedoen en baie ongemagtigde e-posadresse is van die lys verwyder. 


Weens tegniese redes is dit moontlik dat wettige adresse ook verwyder is. Indien 
daar van u is wat nie meer die bulletins per e-pos ontvang nie, of wens om in te 
teken, gaan asb. na die SARL se webwerf www.sarl.org.za en kies News / Nuus 
per e-pos aan die linkerkant. 


Maak asb. hierdie probleem bekend aan u vriende wat geaffekteer mag wees. 
WEDSTRYDNUUS 
Uitslae, SARL Digitale wedstryd, Februarie 2012. 


9 logboeke is vir hierdie wedstryd ontvang. Volgens die logs is kontakte as 
volg op bande gemaak: 40 m — 108, 20 m — 52. Ook is 131 x PSK- en 29 x 
RTTY-kontakte gemaak. Dit was ook lekker om die eerste DX-log van VU2UR 
te ontvang. Die uitslae is as volg Iste ZR6MS 385 2de ZS6A 368 3de ZS6PX 
360 dde ZS2J 351 punte. 


Die volledige uitslae sal in HF Happenings verskyn. 
WES-KAAP ANTIEKE RADIOVERENIGING EXPO 


Die Wes-Kaapse afdeling van die Antieke Radiovereniging van Suid-Afrika sal 
'n Expo hou wat elke dag vir die hele Paas-langnaweek van die 6de tot 9de April 
oop sal wees. Dit vind plaas op die plaas-@TH van Johannes en Judy Martin, 
ZS1D, en ZS1JEG, naby Stanford. Daar sal'n groot uitstalling van radio's van 
weleer en verwante toerusting wees en 'n klassieke radiostasie sal in werking 
wees. 


GPS-koërdinate vir die plaas is 34 25,458 S 19 24,922 O. Roepfrekwensies sal 
wees 145,500 en 14,725 op die Hermanus-herhaler. 


Die fokuspunt sal vanaf 16:00 SAST Saterdag wees en sal begin met aanbiedings 
deur die AWA-President, Richard, ZS6TF, en ander lede wat van die toerusting 
van hulle herstel. `n Interaktiewe gesprekforum sal volg vir bydraes deur enigie- 
mand, of vir diegene met vrae of wat hulp nodig het. Daar sal `n bring-en-braai 
in die aand wees en vir diegene wat die Saterdagaand wil oorslaap, bring net 
jou kampeertoerusting want daar is kampeerfasiliteite op die plaas. 


Kontak asseblief die organiseerder en AWA-komiteelid, John, ZS1WJ, by 082 
673 53387 vir meer inligting en om hom te laat weet indien jy die funksie gaan 
bywoon. Besoekers word aangemoedig om 'n antieke radio vir uitstalling saam 
te neem, miskien `n restourasie- of tuisbouprojek, of “soos gevind” om tot die 
interessantheid van die Expo by te dra. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteit aan die afneem is noudat 
reuse sonvlek 1 429 weg van die aarde af geroteer het. Ons gaan hom mis! 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 57. 


A1 die DX-bande van 20 tot 10 m gaan pret wees met die moontlikheid van 
sporadiese 6 m openinge. 


Besoek gerus www.spaceweather.co.za vir meer inligting. 
DAGBOEK VAN GEBEURE 


18 Maart Die SARL BHEF/UHF Analoog/Digitale kompetisie duur nog tot 
12:00 SAT vandag. 21 Maart - ZSGERB se konstruksiedag. 30 Maart Laaste 
dag vir insending van regulatoriese items vir bespreking met OKOSA aan ar- 
today@sarl.org.za. 6-9 April - Wes-Kaap Antieke Radiovereniging Expo naby 
Stanford, skakel John, ZS1WJ, by 082 673 5837 vir meer inligting. 20 - 22 April 
SARL-konvensie in Pinetown. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHG in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


